b'\n_START_ARTICLE_\nMacBook Pro\n_START_SECTION_\nMacBook Pro 2011 uudistukset\n_START_PARAGRAPH_\nLoppuvuoden MacBook Prot uudistuivat vain sis\xc3\xa4isesti. Uusissa MacBook Proissa oli paremmat prosessorit edelliseen malliin verrattuna ja n\xc3\xa4yt\xc3\xb6nohjaimia oli my\xc3\xb6s p\xc3\xa4ivitetty.\n_START_SECTION_\nMacBook Pro 2012 uudistukset\n_START_PARAGRAPH_\nKes\xc3\xa4kuussa 2012 Apple p\xc3\xa4ivitti MacBook Pro mallistoa. Koneisiin p\xc3\xa4ivitettiin uudet Ivy Bridge- sarjan Intel Core i7- sarjan prosessorit sek\xc3\xa4 USB 3 tasoiset USB liit\xc3\xa4nn\xc3\xa4t._NEWLINE_Lis\xc3\xa4ksi Apple esitteli uuden MacBook Pro Retinan, jossa on uusi huipputer\xc3\xa4v\xc3\xa4 Retina-n\xc3\xa4ytt\xc3\xb6 ja \xe2\x80\x9dAll-flash architecture\xe2\x80\x9d (Ei liikkuvia osia tuulettimen lis\xc3\xa4ksi). Uudistuksessa 17\xe2\x80\x9d MacBook Pro poistui mallistosta.\n_START_SECTION_\nMacBook Pro 2016 uudistukset\n_START_PARAGRAPH_\nLokakuussa 2016 Apple p\xc3\xa4ivitti MacBook Pro mallistonsa ulkon\xc3\xa4k\xc3\xb6\xc3\xa4 ensimm\xc3\xa4iseen kertaan sitten vuoden 2012. Koneisiin p\xc3\xa4ivitettiin Intelin Skylake sarjan Dual-Core (13-tuumainen) ja Quad-core (15-tuumainen) prosessorit, nopeampaa LPDDR3 muistia (2133\xc2\xa0MHz), huippunopeaa SSD tallennustilaa ja Polaris arkkitehtuurin Radeon Pro n\xc3\xa4yt\xc3\xb6nohjaimet (15-tuumainen). Koneen teknisten tietojen lis\xc3\xa4ksi Apple muutti koneen muotoilua, lis\xc3\xa4si OLED kosketuslevyn FN-painikkeiden tilalle ja paransi n\xc3\xa4yt\xc3\xb6n kirkkautta ett\xc3\xa4 v\xc3\xa4rientoistokyky\xc3\xa4. T\xc3\xa4m\xc3\xa4n lis\xc3\xa4ksi Apple lis\xc3\xa4si \xe2\x80\x9dSpace Gray\xe2\x80\x9d v\xc3\xa4rivaihtoehdon hopeisen lis\xc3\xa4ksi. Apple my\xc3\xb6s poisti normaalikokoiset USB portit sek\xc3\xa4 SD-korttipaikan ett\xc3\xa4 HDMI-portin ja korvasi ne kahdella Thunderbolt 3/USB-C portilla (13-Tuumainen, ei Touch Baria), 4 Thunderbolt 3/USB-C portilla (15-ja 13-tuumaiset mallit Touch Barilla).\n_START_SECTION_\nMacBook Pro 2019 uudistukset\n_START_PARAGRAPH_\nToukokuussa 2019 esitellyss\xc3\xa4 mallisarjassa suurin parannus edelliseen oli 15-tuumaisiin malleihin tuotu 9000-sarjan 8-ytimiset Intel i9-suorittimet. Neliytimiset 8000-sarjan suorittimet s\xc3\xa4ilyiv\xc3\xa4t edelleen 13-tuumaisissa malleissa.\n_START_SECTION_\nN\xc3\xa4pp\xc3\xa4imist\xc3\xb6jen ongelmat\n_START_PARAGRAPH_\nJoissakin 2016 j\xc3\xa4lkeen julkaistuissa MacBook Pro -tietokoneissa on esiintynyt tyyppivikana n\xc3\xa4pp\xc3\xa4imien jumittumista; pahimmassa tapauksessa osa n\xc3\xa4pp\xc3\xa4imist\xc3\xa4 on lakannut kokonaan toimimasta. Syyn\xc3\xa4 on ollut uusittu ns. "perhosmekanismi", joka on osoittautunut eritt\xc3\xa4in herk\xc3\xa4ksi lialle ja p\xc3\xb6lylle. 2018 julkaistussa mallisukupolvessa vikaa yritettiin korjata lis\xc3\xa4\xc3\xa4m\xc3\xa4ll\xc3\xa4 n\xc3\xa4pp\xc3\xa4inmekanismiin silikonipinnoite. Vian piiriin kuuluville tietokoneille Apple tarjoaa n\xc3\xa4pp\xc3\xa4imist\xc3\xb6n osalta erillisen nelj\xc3\xa4n vuoden takuun.'